**XIV. Theaterspiele**

**Provedba: 30. ožujka – 01. travnja 2017. godine**

Već 14 godina Udruga za popularizaciju njemačkog jezika na području Republike Hrvatske „Europski kulturni krug-EKULT“ uz Osnovnu školu Vidovec te općinu Vidovec organizira Dramske igre na njemačkom jeziku „Theaterspiele“.

To je projekt koji je u ovih 14 godina izrastao u međunarodnu manifestaciju uz jaku potporu i pokroviteljstvo Veleposlanstva Republike Njemačke, Zaklade podnavskih Švaba iz Stuttgarta, Središnjeg ureda za školstvo u inozemstvu pri Ambasadi Republike Njemačke, Austrijskog kulturnog foruma, Goethe Instituta, Grada Varaždina, Varaždinske županije,Međimurske županije, općine Vidovec, te brojnih medijskih pokrovitelja.

Cilj Dramskih igara na njemačkom jeziku je promicanje njemačkog jezika na ovom području, razvoj suradnje između osnovnih i srednjih škola, te dječjih vrtića i to ne samo na području Republike Hrvatske nego i na međunarodnoj razini.

Gostujuće grupe i gosti došli su iz Njemačke, Austrije,Slovenije,Mađarske, Bosne i Hercegovine, Srbije i naravno Republike Hrvatske. Sveukupno 49 grupa sa preko 800 sudionika i to od vrtićkog do srednjoškolskog uzrasta i studenata.

Iz Hrvatske sudjelovale su grupe iz Grada Zagreba, Grada Varaždina,Brodsko-Posavske, Osječko – Baranjske, Krapinsko-Zagorske, Međimurske i Varaždinske Županije. Cjelokupna manifestacija odvijala se u tri dana, kroz koja je svakoj dramskoj skupini omogućeno da nastupi sa svojom predstavom na njemačkom jeziku u jedinstvenom prostoru Hrvatskog narodnog kazališta u Varaždinu .

Osim mogućnost da se grupe predstave svojom predstavom u okviru Dramskih igara bile su organizirane i radionice od strane i uz potporu AZZO-a za učitelje i nastavnike njemačkog jezika te Austrijskog kulturnog foruma, Goethe Instituta Hrvatskog društva učitelja i profesora njemačkog jezika za učenike sudionike na temu „Bewegung im Deutschunterricht „.